Diari Oficial de la Generalitat Valenciana


Sumari del DOGV 4801, del 20-07-2004 (2004/7409)

RESOLUCIÓ de 13 de juliol de 2004, del conseller de Justícia i Administracions Públiques, per la qual s'eleva a definitiva la llista provisional d'admesos a les proves selectives d'accés al grup C, sector administració especial, operador de sistemes informàtics, pel sistema de promoció interna, Convocatòria 16/2000, i es convoca els aspirants pertanyents al grup D, sector administració general, admesos a la realització del primer exercici.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4801

Data del DOGV
:   20-07-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7409


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 13 de juliol de 2004, del conseller de Justícia i Administracions Públiques, per la qual s'eleva a definitiva la llista provisional d'admesos a les proves selectives d'accés al grup C, sector administració especial, operador de sistemes informàtics, pel sistema de promoció interna, Convocatòria 16/2000, i es convoca els aspirants pertanyents al grup D, sector administració general, admesos a la realització del primer exercici. [2004/M7409]
  
De conformitat amb l'article 10.2 del Decret 33/1999, de 9 de març, i amb la base 7.5 de l'Orde de 5 de maig del 2003, de la Conselleria de Justícia i Administracions Públiques, per la qual es convoquen proves selectives d'accés al grup C, sector administració especial, operador de sistemes informàtics, pel sistema de promoció interna, Convocatòria 16/2000 (DOGV núm. 4.504, de 21 de maig de 2003) resolc:
  
Primer
  
Elevar a definitiva la llista provisional d'admesos a la Convocatòria 16/2000, de 23 de setembre de 2003, publicada en el Diari Oficial de la Generalitat Valenciana número 4.600, de 21 d'octubre de 2003, i que es relacionen a l'annex I:
  
Segon
  
Convocar els aspirants (Alacant, Castelló i València) admesos i pertanyents al grup D, sector administració general, inclosos en l'annex II, a la realització del primer exercici que tindrà lloc el pròxim dia 16 d'octubre de 2004 (dissabte), a les 11.00 hores en:
  
València: Aulari Nord del campus dels Tarongers. Avinguda dels Tarongers, s/n.
  
L'orde de crida dels aspirants, d'acord amb el sorteig celebrat, començarà amb la lletra N.
  
Els aspirants hauran d'acreditar la seua personalitat per mitjà de la presentació del DNI, o del resguard amb fotografia, del passaport o del permís de conduir en el moment de ser cridats a les aules on es realitze l'exercici corresponent a la present convocatòria sense que per a este efecte siguen vàlides les fotocòpies compulsades dels dits documents, així com de l'exemplar per a l'interessat de la sol·licitud d'admissió a les proves.
  
També hauran de portar necessàriament, bolígraf, llapis del número 2 i goma d'esborrar.
  
D'acord amb el que disposa la base 9.2 de Convocatòria 16/2000 els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a les mateixes encara quan es dega a causes justificades.
  
De conformitat amb les bases 8.2.2. i 9.3, el segon exercici serà realitzat per tots els opositors, tant funcionaris de carrera, sector administració especial, com els funcionaris de carrera, sector administració general, que hagen superat el primer exercici i l'anunci de celebració del qual es farà públic per part del tribunal, amb la deguda antelació, en el lloc de celebració del primer exercici, en les seus de la Conselleria de Justícia i Administracions Públiques d'Alacant, Castelló i València, i pàgina web de la Direcció General d'Administració Autonòmica: http://www.gva.és (apartat informació per Conselleries, Justícia i Administracions Públiques, Direcció General Administració Autonòmica).
  
Tercer
  
Contra esta resolució, que posa fi a la via administrativa, es podrà interposar recurs contenciós administratiu en el termini de dos mesos comptats des de l'endemà al de la seua publicació, davant del Tribunal Superior de Justícia de la Comunitat Valenciana, de conformitat amb el que disposa els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà al de la seua publicació, o qualsevol altre recurs que estime procedent per a la defensa dels seus interessos.
  
València, 13 de juliol de 2004.- El conseller de Justícia i Administracions Públiques (per delegació de firma en virtut de Resolució del conseller de Justícia i Administracions Públiques, de 14.07.2003), el director general d'Administració Autonòmica: Enrique de Francisco Enciso.